Многостени

Първият многостен, който се изучава в училище, е кубът, макар за част от хората първата среща с този многостен да е извън училището.

Но какво е многостен? За разлика от равнинните фигури многостенът е триизмерен. Той съществува в пространството и както се вижда от името му, представлява тяло, заградено от много стени. Да, трябва ни пример.

Първи пример: Кубче или зарче. Колко са стените му? Разбира се, че са 6.

Кубът има дължина, широчина и височина. Разбира се, като дължини те са равни, но дават трите му измерения.

Ето и следващи примери:

Пирамидата е многостен, образуван от многоъгълник и триъгълници с общ връх, нележащ в равнината на многоъгълника.

А какво е правилна пирамида?

Правилна пирамида се нарича многостен, образуван от правилен многоъгълник и еднакви равнобедрени триъгълници с общ връх, нележащ в равнината на многоъгълника.

Геометрично тяло, повърхнината на което е съставена от два еднакви кръга и цилиндрична повърхнина, се нарича цилиндър.